EkBass/fiwiki-20250220-pages-articles huggingface dataset:
Herbert Gumpler

Herbert Hirsch Gumpler (15. syyskuuta 1926 Helsinki – 15. helmikuuta 1998 Las Palmas, Espanja)Herbert Gumpler, Meliza’s Genealogy, amitys.com. Viitattu 21.4.2015. oli suomalainen varatuomari, joka tuli tunnetuksi rikosjuttujen puolustusasianajajana. Gumpler kirjoitti ylioppilaaksi 1945, valmistui oikeustieteen kandidaatiksi 1956 ja sai varatuomarin arvon 1959.Herbert Gumpler . Svenska litteratursällskapet i Finland. Viitattu 21.4.2015. Gumplerin vuonna 1958 perustama Asianajotoimisto Herbert Gumpler Ky on yhä toiminnassa, asianajajana nyt Matti Nurmela.Asianajotoimisto Herbert Gumpler Ky, Asianajajaliitto. Viitattu 21.4.2015. Gumpler kirjoitti 1970-luvulla yhdessä Carl Mestertonin kanssa puolen tusinaa ruotsinkielistä televisionäytelmää oikeudenkäytön teemoista, kuten eutanasiasta, sekä teatterinäytelmän Kolme juttua ennen lounasta.Rätt att leva, rätt att dö – om eutanasi, Yle Arkivet 9.3.2010. Viitattu 21.4.2015. 1960-luvulla hän oli mukana ajamassa homoseksuaalisuuden kriminalisoinnista luopumista.Stålström, Olli: Homoseksuaalisuuden sairausleiman loppu , väitöskirja, Kuopion yliopisto, Sosiaalitieteiden laitos 1997, s. 317, 323–324. Viitattu 21.4.2015. Vuonna 1963 Gumpler toimi tarkkailijana oikeudenkäynnissä, jossa DDR tuomitsi Hans Globken poissaolevana elinkautiseen vankeuteen osallisena niin sanottuihin Nürnbergin rotulakeihin natsi-Saksassa.Oberstes Gericht, Globke- Prozess, Prozessbeobachter , App in die Geschichte, (sama teksti myös kuvan tiedoissa Commonsissa), viitattu 21.4.2015. Gumpler jäi eläkkeelle vuonna 1987 ja kuoli Kanariansaarilla Las Palmasissa 1998. Vuonna 1996 Otava julkaisi hänen muistelmateoksensa Itse plus Gumpler, jonka nimi viittaa hänen tapaansa vastata päämiehensä puolesta tuomarin nimenhuutoon. ==Teoksia== *Kosto vai kasvatus: lisääntyvä nuorisorikollisuus aikamme ongelma. Tammi 1964. *Itse plus Gumpler. Rikosjuristin muistoja. Otava 1996. ISBN 9789511140269. ==Lähteet== Luokka:Suomalaiset asianajajat Luokka:Vuonna 1926 syntyneet Luokka:Vuonna 1998 kuolleet Luokka:Suomalaiset ihmisoikeusaktivistit Luokka:Suomen juutalaiset
Tankarin kirkko

Tankarin kirkko on Kokkolan edustalla olevaan Tankarin saareen 1754 rakennettu pieni pitkäkirkko, jossa on istumapaikkoja 100 hengelle. Kirkon ulkomitat ovat 8,2 x 6,25 metriä. Katon sisäänkäyntipäädyssä on kelloteline ja toisessa päädyssä valkoinen risti. Kirkko rakennettiin, jottei kalastajien tarvitsisi joka sunnuntai kulkea pitkää matkaa Kaarlelan kirkkoon tuolloin pakolliseen jumalanpalvelukseen. Nykyisin Tankarin kirkossa pidetään kesäisin muutamia jumalanpalveluksia, samoin kuin konsertteja ja hartaushetkiä. Se on myös suosittu vihkikirkko. == Lähteet == Luokka: Keski-Pohjanmaan kirkot Luokka:Suomen puiset pitkäkirkot Luokka:Suomen 1700-luvulla rakennetut rakennukset ja rakennelmat Luokka:Kokkolan kirkot
Rahkajärvi (Uusikaupunki)

Rahkajärvi on Varsinais-Suomessa Uudessakaupungissa Rohijärven eteläpuolella sijaitseva järvi, joka kuuluu Sirppujoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella. == Maantiede == Järven pinta-ala on 1,8 hehtaaria ja se on 200 metriä pitkä ja 100 metriä leveä. Siihen laskee kaksi suo-ojaa. Järven laskuoja lähtee sen pohjoisrannalta ja laskee 850 metrin päässä Rohijärveen. Järvellä on 600 kilometriä rantaviivaa ja sen ranta on pääosin avosuota, jota ympäröi kallioinen moreenipohjainen metsämaasto. Rannat ovat rakentamattomia. Puolet järvestä kuuluu luonnonsuojelualueeseen. == Lähteet == Luokka:Uudenkaupungin järvet Luokka:Sirppujoen vesistö
Vuorovesilukkiutunut planeetta

Vuorovesilukkiutunut planeetta on planeetta, joka kääntää aina saman puolensa kohti keskustähteään. Tämä johtuu lähellä olevan tähden suuresta vetovoimasta. Planeetalla on pimeä ja valoisa pallonpuolisko. Tämänkaltaisen planeetan näkyvä pinta voi olla kiinteä, nestemäinen tai kaasumainen. Planeetan auringon alla oleva piste on hyvin kuuma Maata vastaavalla etäisyydelläkin, ja pimeä puoli erittäin kylmä. Suurimassaisilla tähdillä vuorovesilukkiutunut planeetta ei ole edes teoriassa asuinkelpoinen, koska on niin kuuma. Ns kuumat jupiterit, neptunukset ja ktooniset planeetat ovat monestikin vuorovesilukossa. Täyden vuorovesilukkiutumisen sijasta planeetta voi pyöriä esim. 2/3-resonassissa niin kuin Merkurius. Auringolla kevyemmillä oransseilla ja punaisilla kääpiötähdillä uskotaan olevan asuinkelpoisessa vyöhykkeessä vuorovesilukkiutuneita planeettoja. Näillä uskotaan vallitsevan laajalti siedettäviä lämpötiloja, jos kaasukehän kaasua, vettä ja/tai pilviä on riittävästi. == Vuorovesilukkiutunut jättiläisplaneetta == Ns. kuumat jupiterit ja neptunukset ovat elämälle sopimattomia. Kuumat pilvet kiertävät niiden ympäri. Myös alla olevat nestemäisen vaipan virtaukset tasaavat planeetan lämpötiloja. == Kuuma vuorovesilukkiutunut planeetta == Kuuma vuorovesilukkiutunut planeetta saattaa muistuttaa Merkuriusta, Venusta ja tuliperäistä Jupiterin kuuta Ioa. On spekuloitu planeetasta, jonka päivänpuoli olisi sulaa laavaa ja yöpuoli kiveä. == Asuinkelpoinen vuorovesilukkiutunut planeetta == Vuorovesilukkiutuneen planeetan lämpötila Auringon alla Maan etäisyydellä on noin +120 °C:een luokkaa. Koko yöpuoli on teoriassa hyvin kylmä. Planeetan elinkelpoinen alue rajoittuu näin ollen kapealle vyöhykkeelle lähelle planeetan valon ja varjon rajaa. Paksu kaasukehä, meri ja pilvet tasaavat laajoja alueita planeetasta lämpötilaltaan elinkelpoiseksi. Tällöinkin planeetan yöpuolella on joko merijäätä tai suuri mannerjäätikkö. Luultavasti Auringon alla pisteen ympäristössä on runsaasti pilviä ja/tai suuri hurrikaani. Koska planeetta kiertää keskustähtensä ympäristönsä nopeasti, coriolis-voimilla on suuri vaikutus tuuliin. Vuorovesilukkiutuneessa vesimaailmassa on esim. yli 5 metriä paksu merijää yönpuolella. Jää lohkeilee päivänpuolella jäävuoriksi ja sulaa. Uutta jäätä syntyy päivänpuolelta tulevasta kosteudesta. Hieman kylmemmässä maailmassa jää ulottuu päivänpuolelle, ja merivirrat muotoilevat nuolimaiseksi teoreettisesti pyöreän jäättömän meren. == Vuorovesilukkiutuneen Mustan Maan lämpötiloja == Jos Maa olisi musta, kaasukehätön ja vuorovesilukkiutunut, Auringon alla olisi +120 °C:n lämpötila.Mustelin s. Leveysaste Lämpötila 0° 120 °C 15° 116 °C 30° 106 °C 45° 87 °C 60° 57 °C 75° 7 °C 90° −273 °C == Katso myös == * Kryovulkanismi * Vuorovesilämpeneminen * Vuorovesilukkiutuminen == Lähteet == * === Viitteet === == Aiheesta muualla == * Life on a tidally­locked planet (pdf) * Physics World: Exoplanets could avoid ‘tidal locking’ if they have atmospheres * io9.gizmodo.com: Dark Side of the Earth: What would happen if our planet became tidally locked? Luokka:Astrobiologia
Korvenjärvi

Korvenjärvi eli Niinijärvi on Varsinais-Suomessa Laitilan Korvessa oleva järvi, joka kuuluu Sirppujoen vesistöön. == Maantiede == Järven pinta-ala on 19 hehtaaria ja se on 650 metriä pitkä ja 300 metriä leveä. Siihen laskee kolme suo-ojaa, joista yksi on Sautunjärven laskuoja. Järven luusua sijaitsee järven pohjoisrannalla, josta saa alkunsa 9 kilometriä pitkä Niinioja. Järvellä on 2,3 kilometriä rantaviivaa ja sen ranta on pääosin avosuota tai moreenipohjaista metsämaastoa. Rannoille on rakennettu muutama asunto, joille johtaa tiet Kalannista. == Historia == Korvenjärven vedenpinnan laskeminen on tapahtunut ennen vuotta 1908, jolloin itsellinen Iisakki Salminen haki lupaa lunastaa "Niinijärven" vesijättömaita itselleen. Myös Nästin kylässä on Niinijärvi, joka vaikuttaa lasketulta. == Lähteet == Luokka:Uudenkaupungin järvet Luokka:Sirppujoen vesistö
Sautunjärvi

Sautunjärvi on Varsinais-Suomessa Uudenkaupungin Korvessa oleva järvi, joka kuuluu Sirppujoen vesistöön. == Maantiede == Järven pinta-ala on 41 hehtaaria ja se on 1,3 kilometriä pitkä ja 800 metriä leveä. Siihen laskee kymmenen metsäojaa. Järven luusua sijaitsee järven pohjoisrannalla, josta saa alkunsa 700 metriä pitkä laskuoja Korvenjärveen. Järvellä on 4,8 kilometriä rantaviivaa ja sen ranta on pääosin moreenipohjaista metsämaastoa. Järvellä on yksi 40 metriä pitkä saari. Rannoille on rakennettu yli 30 loma-asuntoa, joille johtaa tiet Kalannista. == Luonnontila == Järvessä elää rapuja. == Lähteet == Luokka:Uudenkaupungin järvet Luokka:Sirppujoen vesistö
Eugen Ehrlich

Eugen Ehrlich (14. syyskuuta 1862 Tšernivtsi, Itävalta-Unkari - nykyinen Ukraina – 2. toukokuuta 1922 Wien, Itävalta 1922) oli itävaltalainen asianajaja ja oikeussosiologi. Teorioissaan hän edusti vapaaoikeudellista koulukuntaa. Teoksissaan Ehrlich erotteli toisistaan valtiollisen oikeuden, juristioikeuden ja elävän oikeuden. Viimeksi mainittu koostuu Ehrlichin mukaan yhteiskunnallisista organisaatio- ja toimintanormeista. Yhteiskunnan Ehrlich käsitti "toisiinsa kosketuksissa olevien inhimillisten sidosten kokonaisuudeksi". Näitä sidoksia ovat muun muassa perhe. Käytännönläheisillä teorioillaan Ehrlich pyrki siihen, että hänen aikansa oikeudenkäytössä olisi turvauduttu enemmän lainsäädännön ulkopuolisiin tietolähteisiin silloin vallinneen käsitelainopin vastaisesti. == Koulutus ja ura == Ehrlich opiskeli lakitiedettä Wienin yliopistossa ja sai tohtorin arvon vuonna 1886. Koulutuksen saaneena hän opetti samassa yliopistossa vuoteen 1894. Vuosina 1895–1897 hän oli roomalaisen oikeuden dosentti. Hän työskenteli Tšernivtsin yliopistossa vuodesta 1897 aluksi ylimääräisenä, vuodesta 1901 varsinaisena oikeustieteen professorina toimien yliopiston rehtorinakin 1906/1907. Hänen päätuotantosa syntyi Tšernivtsissä työskentelyn vuosina. Hän joutui pakenemaan ensimmäisen maailmansodan aikana vuonna 1914 venäläisjoukkojen vallatessa kaupunkia. Hän muutti ensin Wieniin, ja sieltä muutamaksi vuodeksi Sveitsiin. Koska Tšernivtsi siirtyi sodan tuloksena osaksi Romaniaa ja yliopiston opetuskieli vaihtui romaniaksi, ei Ehrlich aluksi halunnut palata yliopistoon professoriksi. Hän myös sairastui diabetekseen, jota ei tuolloin osattu hoitaa. == Teoksia == * Grundlegung der Soziologie des Rechts == Lähteet == *Laitinen, Ahti: Oikeussosiologian perusteet. Turun yliopisto, 2002. * Ерліх, Євген. Монтеск’є та соціологічна юриспруденція / Пер. з анг. і передмова * С.І. Нежурбіди // Науковий вісник Чернівецького університету: Збірник наук. праць. Вип. 728: Правознавство. - Чернівці: ЧНУ, 2014. – C. 5–14. === Viitteet === == Aiheesta muualla == * Ehrlichin teokset luettelomuodossa Luokka:Sosiologit Luokka:Vuonna 1862 syntyneet Luokka:Vuonna 1922 kuolleet Luokka:Oikeustieteilijät Luokka:Itävaltalaiset professorit
Ornitopodit

Ornitopodit (Ornithopoda; nimen merkitys: ”linnunjalat”) on sukupuuttoon kuollut linnunlantioisten lahkoon kuuluva dinosaurusten osalahko, joka eli jurakauden keskivaiheilta aina liitukauden lopun joukkosukupuutoon asti. Kaikki ornitopodit olivat kasvinsyöjiä. Nimi Ornithopoda tarkoittaa ”linnunjalkoja” ja tulee siitä, että monilla ornitopodeilla oli lintujen tapaan kolme varvasta, vaikkakin joillakin varhaisilla lajeilla niitä oli neljä. Aikaisemmin Ornithopodaan luettiin kuuluviksi lähes kaikki linnunlantioiset dinosaurukset. Nykyisin monet aiemmin ornitopodeina pidetyt dinosaurukset on kuitenkin sijoitettu muihin ryhmiin. Ornithopoda on kuitenkin edelleen suurin linnunlantioisiin kuuluvista ryhmistä. Osalahko määritellään hammasrivin ja leukanivelten perusteella. == Kuvaus == Varhaiset ornitopodit olivat Hypsilophodonin kaltaisia 1–3 metrin pituisia lajeja, jotka liikkuivat kahdella jalalla. Myöhemmät ornitopodit, kuten Parasaurolophus ja Iguanodon, puolestaan kävelivät pääosin neljällä raajalla. Myöhemmät ornitopodit myös kasvoivat suuremmiksi, ja Shantungosaurus oli jopa joitakin sauropodeja kookkaampi. Sen pituudeksi on arvioitu noin 15 metriä ja painoksi 13 tonnia. Useilla ornitopodeilla oli tapana pudottaa etuhampaansa ja sitten kehittää itselleen niin sanotut poskipussit. Sen ansiosta ornitopodit pystyivät käsittelemään ruokaa paremmin. Syy menetykseen oli niiden todella voimakkaat hampaat ja myös leuat, jotka soveltuivat hyvin ruoan pureskeluun. == Luokittelu == Ornitopodien luokittelu: * Hypsilodontia ** Hypsilophodon ** Oryctodromeus * Thescelosauridae ** Thescelosaurus ** Jeholosaurus ** Changhungsaurus * Iguanodontia ** Callovosaurus ** Tenontosaurus ** Muttaburrasaurus ** Dryosaurus ** Dysalotosaurus ** Camptosaurus ** Rhabdodontidae *** Zalmoxes ** Hadrosauriformes *** Iguanodon *** Ouranosaurus *** Mantellisaurus *** Probactrosaurus *** Telmatosaurus *** Bactrosaurus *** Hadrosauridae **** Anatotitan **** Edmontosaurus **** Gryposaurus **** Hadrosaurus **** Lophorhothon **** Maiasaura **** Prosaurolophus **** Saurolophus **** Shantungosaurus === Fylogenia === Kladogrammi vuodelta 2017: == Lähteet == Luokka:Ornithopoda
Yoshinori Mutō

Yoshinori Mutō (; s. 15. heinäkuuta 1992 Tokio) on japanilainen jalkapalloilija, pelipaikaltaan hyökkääjä. Hän siirtyi kotimaansa ylimmällä sarjatasolla J. Leaguessa pelaavasta FC Tokyosta vuonna 2015 Saksaan Mainz 05:een ja vuonna 2018 edelleen Englantiin Newcastle Unitediin. Kauden 2020–2021 hän edustaa lainasopimuksella espanjalaista Eibaria. Viitattu 10.12.2019 Mutō debytoi Japanin A-maajoukkueessa syyskuussa 2014. Englannin Valioliigan suurseura Chelsea teki Mutōsta huhtikuussa 2015 arviolta neljän miljoonan punnan arvoisen tarjouksen. Hytner, David; Chelsea make £4m bid to sign Japan forward Yoshinori Muto in summer The Guardian. Viitattu 21.4.2015. == Seurajoukkueura == Saksan Bundesliigassa Mutō teki Mainzille kausittain seitsemän, viisi ja kahdeksan maalia. Ensimmäisellä kaudella hän teki kaksi maalia elokuussa Hannoveria ja hattutempun lokakuussa Augsburgia vastaan sekä kolmannella kaudella kaksi maalia tammikuussa Stuttgartia vastaan. Varsinkin kahdella ensimmäisellä kaudella hän oli pitkään poissa kentiltä loukkaantumisten vuoksi. Ensimmäisellä valioliigakaudellaan 2018–2019 Newcastle Unitedin joukkueessa Mutō pelasi 17 ottelua ja teki yhden maalin Manchester Unitedia vastaan. == Maajoukkueura == Mutō pelasi ensimmäiseen maaottelunsa 5. syyskuuta 2014 ystävyysottelussa Uruguayta vastaan. Aasian- mestaruuskilpailuissa 2015 hän tuli vaihtopelaajana kentälle Japanin jokaisessa neljässä ottelussa. MM-kilpailuissa 2018 hän pelasi Japanin viimeisessä alkulohko-ottelussa Puolaa vastaan. Aasian-mestaruuskilpailuissa 2019 Japani saavutti hopeaa ja Mutō pelasi neljä ottelua. Loppuottelussa hän tuli vaihtopelaajana kentälle 62. minuutilla. == Muuta == Mutōlla on taloustieteen tutkinto Keion yliopistosta, jossa hän opiskeli vuosina 2010–2013. == Tilastot == Japanin maajoukkueessa Vuodet ottelut maalit 2014 6 1 2015 12 1 2016 1 0 2017 2 0 2018 4 0 2019 4 1 Yhteensä 29 3 == Lähteet == *National Football Teams *Japan National Football Team Database === Viitteet === Luokka:Japanilaiset jalkapalloilijat Luokka:Vuonna 1992 syntyneet Luokka:Elävät henkilöt
Viisi kaunista yötä

Viisi kaunista yötä on vuonna 1986 ilmestynyt Yön single. Sen molemmat kappaleet ovat samana vuonna julkaistulta albumilta Äänet. == Muusikot == *Olli Lindholm – laulu *Markku Petander – kitara *Jani Viitanen – kitara *Juha Rauäng – basso *Veikko Lehtiranta – rummut == Kappaleet == ;A-puoli # ;B-puoli # == Lähteet == *YÖ: Viisi kaunista yötä Finnmusic. ===Viitteet=== Luokka:Yön kappaleet Luokka:Vuoden 1986 kappaleet
Tia-Maria

Tia-Maria on maaliskuussa 1987 ilmestynyt Yön single. Juice Leskisen sanoittama nimikappale on mukana seuraavan vuoden tammikuussa julkaistulla albumilla Lanka palaa. Sen sävellys on merkitty koko yhtyeen nimiin, mutta todellisuudessa kappaleen on säveltänyt kitaristi Markku Petander. Leskisen mukaan se on saanut nimensä jamaikalaisesta Tia Maria -kahvilikööristä.Lindholm, Olli ja Rantanen, Ilpo: Yhden Yön tarina, s. 89, 99, 248. WSOY 2007. ISBN 978-951-0-32853-8. B-puolen "Siilinjärvi-rock" on myöhemmin julkaistu vain vuoden 1998 kokoelmalla Yön pimeä puoli. Yön neljä edellistä singleä eivät nousseet myyntilistoille, mutta Tia-Maria oli huhtikuussa 1987 Suosikin kokoamalla singlelistalla sijalla 14.Listat 1987 Populaarimusiikin museo Pomus. Viitattu 22.4.2015. Varsinainen hitti siitä tuli kuitenkin vasta 1990-luvulla. == Muusikot == *Olli Lindholm – laulu *Markku Petander – kitara, laulu (B1) *Jani Viitanen – kitara *Juha Rauäng – basso *Veikko Lehtiranta – rummut == Kappaleet == ;A-puoli # ;B-puoli # == Lähteet == *YÖ: Tia-Maria Finnmusic. ===Viitteet=== Luokka:Yön kappaleet Luokka:Juice Leskisen kappaleet Luokka:Vuoden 1987 kappaleet
Yhdysvaltain alle 18-vuotiaiden jääkiekkomaajoukkue

Liitto USA Hockey Valmentaja Danton Cole Sarjataso USHL MM-Taso U18 Maailmanmestaruuskilpailut kultaa: 10 hopeaa: 5 pronssia: 3 Ivan Hlinkan muistoturnaus kultaa: 1 hopeaa: 8 pronssia: 3 Yhdysvaltain alle 18-vuotiaiden jääkiekkomaajoukkue edustaa Yhdysvaltoja alle 18-vuotiaiden maailmanmestaruuskilpailuissa. Joukkue on saavuttanut tähän asti eniten mestaruuksia ja mitaleita kaikissa alle 18-vuotiaiden turnauksissa yhteensä vuodesta 1999 alkaen. Vuoteen 2022 mennessä järjestetyistä 23 turnauksesta Yhdysvallat on jäänyt ilman mitalia ainoastaan viidesti. Yhdysvaltain huonoin sijoitus oli kahdeksas sija vuodelta 2000, kaiken kaikkiaan toisissa alle 18-vuotiaiden maailmanmestaruuskilpailuissa. == Sijoitukset == === MM-kisoissa === * 1999 – 7. * 2000 – 8. * 2001 – 6. * 2002 – kultaa * 2003 – 4. * 2004 – hopeaa * 2005 – kultaa * 2006 – kultaa * 2007 – hopeaa * 2008 – pronssia * 2009 – kultaa * 2010 – kultaa * 2011 – kultaa * 2012 – kultaa * 2013 – hopeaa * 2014 – kultaa * 2015 – kultaa * 2016 – pronssia * 2017 – kultaa * 2018 – hopeaa * 2019 – pronssia * 2021 – 5. * 2022 – hopeaa == Katso myös == * Yhdysvaltain alle 20-vuotiaiden jääkiekkomaajoukkue * USA Hockey National Team Development Program Luokka:Alle 18-vuotiaiden jääkiekkomaajoukkueet Luokka:Yhdysvaltain jääkiekko
Tia Maria

Tia Maria on Karibialla, Jamaikalla valmistettua kahvilikööriä jonka pohja on jamaikalaista rommia ja maku tulee paikallisista aineista; Jamaikan Blue Mountain kahvipavuista, vaniljasta ja ruokosokerista. Alkoholia siinä on 20 prosenttia. 1980-luvulla sen alkoholiprosentti oli 31,5. Vanhoja silloin pullotettuja pulloja oli vielä vuonna 2020 joillakin vanhojen alkoholien kauppialla myynnissä. Tia Mariaa käytetään cocktaileihin ja kahvin kanssa ja jälkiruuissa. Sitä käytetään myös sellaisenaan jäiden kanssa. Pernod Ricard osti Tia Mariaa valmistavan yrityksen vuonna 2005 ja myi sen vuonna 2009 suurelle italialaiselle viini ja likööriyhtiölle Illva Saronnolle 125 miljoonalla eurolla. == Historia == Tarun mukaan Tia Maria olisi peräisin 1600-luvun puolivälistä. Silloin nuori aristokraatti joutui pakenemaan levottomuuksia perheen plantaasilta ja hänellä oli mukanaan perheen palvelija joka pelasti mukaansa perheen aarteen, korurasian jossa oli mustista helmistä tehdyt korvakorut ja resepti tälle liköörille. Likööri sai nimensä palvelijan mukaan ”Tia Maria” ( = täti). Resepti jäi unohduksiin vuosiksi ja sen löysi 1940-luvulla tohtori Kenneth Leigh Evans joka alkoi tuottamaan ja markkinoimaan sitä. Kuitenkin erään toisen tiedon mukaan likööri olisi kehitetty Jamaikalla 1930-luvulla. == Lähteet == == Aiheesta muualla == * * Luokka:Liköörit Luokka:Alkoholijuomamerkit
Tää kesä

Tää kesä on vuonna 1987 ilmestynyt Yön single. Kumpaakaan sen kappaleista ei julkaistu studioalbumilla, mutta ne ovat mukana useilla kokoelmilla. Single on Yön viimeinen levytys, jolla 1985 yhtyeeseen liittynyt kitaristi Markku Petander soittaa.Lindholm, Olli ja Rantanen, Ilpo: Yhden Yön tarina, s. 100. WSSOY 2007. ISBN 978-951-0-32853-8. B-puolen kappaleen nimen on levyn kansitekstien mukaan keksinyt Pedro Hietanen. Singlen kansikuva puolestaan on otettu Ibizalla ilman siinä esiintyvän henkilön lupaa. Tää kesä nousi Seura- lehden kokoamalla singlelistalla viidenneksi, Mitä Suomi soittaa -listalla sijalle 10 ja Suosikin listalla sijalle 19, ollen parhaiten menestynyt Yön single sitten vuoden 1984 Joutsenlaulun.Listat 1987 Populaarimusiikin museo Pomus. Viitattu 22.4.2015. == Kappaleet == ;A-puoli # ;B-puoli # == Kokoonpano == * Olli Lindholm – laulu * Markku Petander – kitara * Jani Viitanen – kitara, laulu (B1) * Juha Rauäng – basso * Veikko Lehtiranta – rummut == Lähteet == * YÖ: Tää kesä Finnmusic. ===Viitteet=== Luokka:Yön kappaleet Luokka:Vuoden 1987 kappaleet
Kronos Quartet Performs Philip Glass

Kronos Quartet Performs Philip Glass on yhdysvaltalaisen jousikvartetti Kronos Quartetin albumi, joka julkaistiin vuonna 1995 levymerkillä Nonesuch Records. Levyllä on Philip Glassin sävellyksiä. == Kappaleet == Kappaleet säveltänyt Philip Glass. # ## ## ## ## ## # ## ## ## # ## ## ## ## # ## ## ## ## ## ## == Kokoonpano == * David Harrington – viulu * John Sherba – viulu * Hank Dutt – alttoviulu * Joan Jeanrenaud – sello == Arviot == * Allmusic: Allmusic review == Aiheesta muualla == * Kronos Quartet Performs Philip Glass discogs.com -sivustolla == Lähteet == Luokka:Vuoden 1995 albumit Luokka:Kronos Quartetin albumit
Howl, USA

Howl, USA on yhdysvaltalaisen jousikvartetti Kronos Quartetin albumi, joka julkaistiin vuonna 1996 levymerkillä Nonesuch Records. == Kappaleet == # # ==== Cold War Suite from How It Happens ==== # # # # # ==== Howl ==== # # # # == Kokoonpano == * David Harrington – viulu * John Sherba – viulu * Hank Dutt – alttoviulu * Joan Jeanrenaud – sello * J. Edgar Hoover – ääni (kappale "Sing Sing: J. Edgar Hoover") * Ben Johnston – ääni (kappale "Barstow: Eight Hitchhikers' Inscription from a Highway Railing at Barstow, California") * I.F. Stone – ääni (kappaleet "Lawless Things", " Movies", "Light", "Perfect Weapon" ja "What Would Have Happened") * Allen Ginsberg – ääni (kappaleet "I", "II", "III" ja "Footnote to Howl") == Arviot == * Allmusic: Allmusic review == Aiheesta muualla == * Howl, USA discogs.com -sivustolla == Lähteet == Luokka:Vuoden 1996 albumit Luokka:Kronos Quartetin albumit
Luettelo Kuwaitin maavoimien kalustosta

Tämä on luettelo Kuwaitin maavoimien nykyisestä kalustosta. ==Panssaroidut ajoneuvot== ===Taistelupanssarivaunut=== Nimi Tyyppi Määrä Kuva Huom. M1A2 Taistelupanssarivaunu 218 M-84 Taistelupanssarivaunu 75 Lisäksi toiset 75 varastoituna. ===Rynnäkköpanssarivaunut=== Nimi Tyyppi Määrä Kuva Huom. BMP-3 Rynnäkköpanssarivaunu 120 BMP-2 Rynnäkköpanssarivaunu 76 170px Desert Warrior Rynnäkköpanssarivaunu 236 ===Muut panssariajoneuvot=== Nimi Tyyppi Määrä Kuva Huom. TPz Fuchs Panssaroitu tiedusteluajoneuvo 11 M113A2 Panssaroitu miehistönkuljetusvaunu 230 170px M577 Panssaroitu miehistönkuljetusvaunu 230 170px ==Kenttätykistö== ===Telatykit=== Nimi Tyyppi Määrä Kuva Huom. M109A3 Panssarihaupitsi 37 AMX-13 155mm F3 Panssarihaupitsi 18 170px PLZ45 Panssarihaupitsi 51 ===Kranaatinheittimet=== Nimi Tyyppi Määrä Kuva 81mm Kranaatinheitin 60 107mm Kranaatinheitin 6 120mm Kranaatinheitin noin 12 ===Raketinheittimistö=== Nimi Tyyppi Määrä Kuva BM-30 Smerch Raketinheitin 27 ==Panssarintorjunta-aseet== Nimi Tyyppi Määrä Kuva HMMWV TOW Panssarintorjuntaohjus 66 M901 TOW Panssarintorjuntaohjus 8 TOW-2 Panssarintorjuntaohjus 44 M47 Dragon Panssarintorjuntaohjus ? Carl Gustav Sinko noin 200 ==Ilmatorjunta== Nimi Tyyppi Määrä Kuva Aspide Ilmatorjuntaohjus 12 Starbust Olalta laukaistava lmatorjuntaohjus 12 Stinger Olalta laukaistava lmatorjuntaohjus ? Oerlikon KD Ilmatorjuntakanuuna 12+ ==Lähteet== Luokka:Kuwait Kuwait
Amyloidi angiopatia

Amyloidi angiopatia (AAA) on vanhusten alidiagnosoitu sairaus, jossa aivoverisuonten seinämiin kertyy proteiinia. AAA johtaa vaikeana toistuviin pinnallisiin aivoverenvuotoihin. Arviolta noin 10 % kaikista spontaaneista aivojensisäisistä vuodoista johtuu amyloidiangiopatiasta. Tautiin saattaa liittyä myös kohtauksellista neurologista oireilua ja nopeasti etenevää muistisairautta. == Lähteet == Luokka:Sydän- ja verisuonitaudit
O-Tolidiini

o-Tolidiini (C14H16N2) on aromaattisiin amiineihin kuuluva orgaaninen yhdiste. Yhdistettä käytetään orgaanisen kemian synteeseissä väriaineiden valmistamiseen ja analyyttisessä kemiassa reagenssina. o-Tolidiini on m-tolidiinin isomeeri. ==Ominaisuudet== Huoneenlämpötilassa o-tolidiini on valkoista kiteistä ainetta ja muuttuu ilman hapen ja valon vaikutuksesta hitaasti punertavaksi. Yhdiste liukenee erittäin huonosti veteen ja paremmin orgaanisiin liuottimiin kuten etanoliin ja dietyylieetteriin. Aine on heikosti emäksinen ja liukenee happoliuoksiin muodostaen suoloja. o-Tolidiini on haitallinen ihoa, silmiä ja hengitysteitä ärsyttävä aine. Eläinkokeissa sen on osoitettu olevan karsinogeeninen yhdiste.Hans Schwenecke & Dieter Mayer: Benzidine and Benzidine Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 22.4.2015 ==Valmistus ja käyttö== o-Tolidiinia syntetisoidaan o-nitrotolueenista, joka pelkistetään sinkin avulla tai elektrolyyttisesti o-hydratsotolueenijohdannaiseksi. Tämä reagoi suolahapon tai rikkihapon kanssa toisiintuen o-tolidiinin kloridi- tai sulfaattisuolaksi. o-Tolidiini voidaan vapauttaa suoloistaan emäskäsittelyn avulla. o-Tolidiinia käytetään erityisesti atsoväriaineiden valmistukseen. Hapettimien kanssa se muodostaa voimakkaan sinisen yhdisteen ja tämän vuoksi sitä käytetään vesien happi- tai klooripitoisuuksien määrittämiseen. Se on erittäin tarkka reagenssi myös kulta-, mangaani- ja ceriumionien pitoisuuksien määrittämiseen. Rikostutkinnassa sitä voidaan käyttää veren tunnistamiseen, koska se muodostaa veren kanssa sinisen yhdisteen. o-Tolidiinin isosyanaattia käytetään kumien ristisilloittajana ja o-tolidiinin bisdiatsoniumsuolaa käytetään biokemiallisissa tutkimuksissa ristilinkittämään proteiineja, koska se reagoi histidiini-, lysiini- ja tyrosiiniaminohappojen sivuketjujen kanssa. ==Lähteet== Luokka:Amiinit Luokka:Aromaattiset yhdisteet
Tim Van Patten

Timothy ”Tim” Van Patten (s. 10. kesäkuuta 1959 Brooklyn, New York, Yhdysvallat) on yhdysvaltalainen televisio-ohjaaja ja -tuottaja, käsikirjoittaja ja näyttelijä. Hän on ohjannut jaksoja muun muassa HBO:n televisiosarjoihin Sopranos (1999–2007), Sinkkuelämää (1998–2004), Langalla (2002–2008), Deadwood (2004–2006), Rooma (2005–2007), The Pacific: Tyynenmeren taistelutoverit (2010), Game of Thrones (2011–) ja Boardwalk Empire (2010–2014). Van Patten on voittanut kaksi Primetime Emmy -palkintoa. Hän sai vuonna 2010 palkinnon parhaasta minisarjasta The Pacific: Tyynenmeren taistelutoverit muiden tuottajien kanssa ja vuonna 2012 hänet palkittiin parhaasta ohjauksesta draamasarjassa sarjasta Boardwalk Empire. Van Pattenin velipuoli on näyttelijä Dick Van Patten. == Lähteet == == Aiheesta muualla == * * Luokka:Yhdysvaltalaiset televisio-ohjaajat Luokka:Yhdysvaltalaiset televisiotuottajat Luokka:Vuonna 1959 syntyneet Luokka:Elävät henkilöt Luokka:Hugo-palkinnon saajat
Juha Pylväs

Juha Pekka Pylväs (s. 24. maaliskuuta 1971) on suomalainen keskustan entinen kansanedustaja Oulun vaalipiiristä. Hänet valittiin eduskuntaan vuoden 2015 vaaleissa 5 861 äänellä ja vuoden 2019 vaaleissa 6 100 äänellä. Pylväs toimi kotikaupunkinsa Ylivieskan kaupunginvaltuuston puheenjohtajana vuosina 2009–2021.http://www.ylivieska.fi/kaupunginvaltuusto/kokoonpano Pylväs on koulutukseltaan maatalous- ja metsätieteiden maisteri. Siviiliammatiltaan hän on maanviljelijä. Pylväs valittiin toukokuussa 2021 yksimielisesti keskustan eduskuntaryhmän puheenjohtajaksi. Pylväs on kilpaillut kestävyysjuoksussa. Maastojuoksun SM-kilpailuissa hän sijoittui pitkällä matkalla parhaimmillaan seitsemänneksi vuonna 1995 ja sai joukkuekilpailussa Lahden Ahkeran joukkueessa kultaa vuonna 1997 ja pronssia vuonna 1998. Kolumnissaan Suomen Kuvalehdessä toimittaja Tuomo Lappalainen ihmettelee, kenen pitäisi herätä, ja siteeraa Pylvään Koillissanomiin kirjoittamaa kolumnia, jossa Pylväs sanoo:Tuomo Lappalainen, Gaudeamus igitur. Kolumni Polkom. Suomen Kuvalehti no 3, 20.1.2023 Verkossa == Lähteet == == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Ylivieskan kaupunginvaltuutetut Luokka:Oulun vaalipiiri Luokka:Suomalaiset maastojuoksijat Luokka:Vuonna 1971 syntyneet Luokka:Elävät henkilöt Luokka:Pohjois-Pohjanmaan aluevaltuutetut
Neonväri

Neonväri on väri joka muistuttaa jalokaasua sisältävän loistelampun valon aiheuttamaa värin kirkasta hohdetta. Nimi johtuu yhdestä väristä joka aiheutuu nimenomaan alkuaine Neonin aiheuttamasta kirkkaasta sävystä, vaikka sävyjä on useita. Neonvärejä käytetään joskus muotivaatteiden värinä. Myös yleinen huomiovärinä vaatteissa tai kylteissä tai muissa opasteissa. Luokka:värit
Colleen Camp

Colleen Celeste Camp (s. 7. kesäkuuta 1953 San Francisco, Kalifornia) on yhdysvaltalainen näyttelijä. Hän on parhaiten tunnettu rooleistaan elokuvissa, kuten Poliisiopisto 2: Eka komennus, Poliisiopisto 4: Korttelipoliisit ja Sekasotku rantahotellissa. Lisäksi hän on tehnyt useita rooleja televisiosarjoissa, kuten Dallas, Starsky ja Hutch ja Murhasta tuli totta. Camp aloitti elokuvauransa 1970-luvulla. Hän on uransa aikana esiintynyt enimmäkseen sivurooleissa. Hän oli alkuperäinen Kristin Shepard-hahmo Dallasissa, mutta hänet korvattiin myöhemmin toisella näyttelijällä. Camp on näytellyt elokuvissa ja televisiossa aina 2010-luvulle saakka. Poliisiopistojen lisäksi hänen muita tunnettuja elokuviaan ovat muun muassa Panoksena kuolema, jossa hän näytteli Bruce Leen hahmon tyttöystävää, Wayne’s World, Last Action Hero, Die Hard – Koston enkeli ja Jäämyrsky. 2000-luvulla Camp on esiintynyt elokuvissa kuten Neljä joulua yhdessä päivässä, American Hustle ja Knock Knock. Camp oli naimissa tuottaja John Goldwynin kanssa vuodesta 1986 alkaen. Pari erosi vuonna 2001 ja heillä on yksi tytär. == Aiheesta muualla == * * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1953 syntyneet Luokka:Elävät henkilöt
Laulu rakkaudelle

Laulu rakkaudelle on joulukuussa 1987 ilmestynyt Yön single, jonka molemmat kappaleet ovat tammikuussa 1988 julkaistulta albumilta Lanka palaa. Singlellä on ensimmäistä kertaa mukana yhtyeeseen syksyllä liittynyt uusi kitaristi Juha Mielonen. Se nousi tammikuussa 1988 Suosikin singlelistalla sijalle 10.Listat 1988 Populaarimusiikin museo Pomus. Viitattu 22.4.2015. Laulu rakkaudelle äänitettiin alun perin ilman siihen kuuluvaa Pedro Hietasen haitarisooloa, joka lisättiin tuottaja T. T. Oksalan ajatuksesta. Olli Lindholm on kertonut tehneensä kappaleen sävellyksen ja sanoituksen noin viidessätoista minuutissa ukkosmyrskyn aikana kotonaan Tampereen Armonkalliolla. Lindholm, Olli ja Rantanen, Ilpo: Yhden Yön tarina, s. 249. WSOY 2007. ISBN 978-951-0-32853-8. Vuonna 2013 Suvi Teräsniska teki laulusta oman versionsa albumilleen Hän tanssi kanssa enkeleiden. == Muusikot == ;Yö *Olli Lindholm – laulu *Juha Mielonen – kitara *Jani Viitanen – kitara *Juha Rauäng – basso, taustalaulu *Veikko Lehtiranta – rummut, taustalaulu ;Vierailija *Pedro Hietanen – haitari (A1) == Kappaleet == ;A-puoli # ;B-puoli # == Lähteet == *YÖ: Laulu rakkaudelle Finnmusic. ===Viitteet=== Luokka:Yön kappaleet Luokka:Vuoden 1987 kappaleet
Théo Raymond

Théo Quentin Claude RaymondLapin Kansa (s. 29. syyskuuta 1991 Muret) on ranskalainen jalkapalloilija. Pelipaikaltaan hän on keskikenttäpelaaja tai hyökkääjä. Raymond edustaa kaudella 2015 Suomen Ykkösessä pelaavaa FC Jazzia. Raymond on Toulousen kasvatti. Hän pelasi vuonna 2011 Singaporen pääsarjan S.Leaguen Étoile FC:ssä 27 ottelua, joissa hän teki kuusi maalia. Raymond siirtyi huhtikuussa 2015 Suomen Ykkösessä pelaavaan Jazziin edustettuaan sitä ennen viimeksi Ranskan 5. sarjatasolla pelaavaa Fabrèguesia.FC Jazz == Lähteet == Luokka:Ranskalaiset jalkapalloilijat Luokka:Vuonna 1991 syntyneet Luokka:Elävät henkilöt
Masaaki Hatsumi

Masaaki Hatsumi on Bujinkan Budo Taijutsu Sotataitolajin perustaja. Hän asuu ja opettaa Japanissa Nodan kaupungissa Chiban prefektuurissa . == Lähteet == == Aiheesta muualla == * Bujinkan Hombu Dojon yhteystiedot Luokka:Japanilaiset budokat Luokka:Budō- ja bujutsuvaikuttajat Luokka:Elävät henkilöt Luokka:Syntymävuosi puuttuu
Nick McCrory

Nicholas Montgomery ”Nick” McCrory (s. 9. elokuuta 1991 Durham, Pohjois- Carolina) on yhdysvaltalainen uransa jo päättänyt uimahyppääjä ja olympiamitalisti. McCrory on 178 senttimetriä pitkä ja painaa 74 kilogrammaahttp://www.sports-reference.com/olympics/athletes/mc/nick- mccrory-1.html . == Ura == McCrory saavutti olympiapronssia yhdessä David Boudian kanssa 10 metrin kerroshyppyjen parikilpailusta vuoden 2012 kesäolympialaisista Lontoosta. MM-kilpailuihin McCrory on osallistunut kahdesti, vuosina 2009 ja 2011http://www.fina.org/H2O/index.php?option=com_wrapper&view;=wrapper&Itemid;=1241 . McCrory lopetti uransa alkuvuodesta 2015 vedoten loukkaantumisiinhttp://chapelboro.com/featured/olympic-medalist-chapel- hillian-nick-mccrory-retires/. McCroryn eno Gordon Downie on olympiapronssimitalisti uinnista vuodelta 1976. McCroryn pikkuveli Lucas taas kilpailee uimahypyissä paralympiatasolla. == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1991 syntyneet Luokka:Elävät henkilöt
Martti Talja

Martti Talja (s. 29. heinäkuuta 1951 Lahti) on Karjalan Liiton puheenjohtaja 2023-26. Talja on suomalainen lääkäri ja vuosina 2015-2019 kansanedustajana toiminut poliitikko. Talja on urologian erikoislääkäri ja kirurgi. Hän on toiminut Päijät-Hämeen keskussairaalan johtajana, ja hänelle on myönnetty professorin arvonimi. Talja valittiin eduskuntaan vuoden 2015 vaaleissa ja hän toimi keskustan kansanedustajana Hämeen vaalipiiristä vuosina 2015–2019. Eduskuntavaaleissa 2019 Talja oli ehdolla mutta ei tullut valituksi eduskuntaan.https://vaalit.yle.fi/ev2019/fi/regions/6http://vaalit.yle.fi/tulospalvelu/2015/eduskuntavaalit/?ehdokkaat_##vaalipallo Martti Taljan henkilökohtaiset äänimäärät eduskuntavaaleissa Martti Taljan henkilökohtaiset äänimäärät eduskuntavaaleissa Martti Taljan henkilökohtaiset äänimäärät eduskuntavaaleissa Martti Taljan henkilökohtaiset äänimäärät eduskuntavaaleissa Martti Taljan henkilökohtaiset äänimäärät eduskuntavaaleissa Martti Taljan henkilökohtaiset äänimäärät eduskuntavaaleissa Martti Taljan henkilökohtaiset äänimäärät eduskuntavaaleissa Martti Taljan henkilökohtaiset äänimäärät eduskuntavaaleissa Martti Taljan henkilökohtaiset äänimäärät eduskuntavaaleissa vaalivuosi äänimäärä 2015 3 941 2019 2 933 == Lähteet == ==Aiheesta muualla== * * http://www.marttitalja.fi/ Luokka:Kansanedustajat Luokka:Suomen Keskustan poliitikot Luokka:Hämeen vaalipiiri Luokka:Päijät- Hämeen aluevaltuutetut Luokka:Suomalaiset kirurgit Luokka:Suomalaiset professorin arvonimen saaneet Luokka:Vuonna 1951 syntyneet Luokka:Elävät henkilöt
Joss Christensen

Joss Christensen (s. 20. joulukuuta 1991 Salt Lake City, Utah) on yhdysvaltalainen freestylehiihdon olympiavoittaja. 185 senttimetriä pitkä ja 79 kilogrammaa painava Christensen kilpailee pääosin slopestylessähttp://www.sports-reference.com/olympics/athletes/ch/joss- christensen-1.html . == Ura == Christensen saavutti olympiakultaa slopestylestä vuoden 2014 talviolympialaisista Sotšista. Vuoden 2015 X Gameseista Aspenista Christensen saavutti hopeaa niin ikään slopestylestä. Freestylehiihdon maailmancupissa Christensen debytoi maaliskuussa 2011 La Plagnen lumikourukilpailussa. Hän saavutti avausvoittonsa helmikuussa 2015 Park Cityn slopestylekilpailusta. Hän sijoittui slopestylen maailmancupin pisteissä toiseksi kaudella 2014–2015. == Lähteet == Luokka:Yhdysvaltalaiset freestylehiihtäjät Luokka:Yhdysvaltalaiset olympiavoittajat Luokka:Vuonna 1991 syntyneet Luokka:Elävät henkilöt
David Wise (freestylehiihtäjä)

David Wise (s. 30. kesäkuuta 1990 Reno, Nevada) on yhdysvaltalainen freestylehiihdon olympiavoittaja ja maailmanmestari. 183 senttimetriä pitkä ja 84 kilogrammaa painava Wise kilpailee lumikourussahttp://www.sports- reference.com/olympics/athletes/wi/david-wise-1.html . == Ura == Wise saavutti lumikourun olympiakultaa vuoden 2014 talviolympialaisista Sotšista. Hän on ollut mukana kolmissa MM-kilpailuissa, joista hänellä on lumikourun kulta vuodelta 2013 Vossista. Hän sijoittui MM-kilpailuissa neljänneksi 2009 ja 2011. X Gameseista Wise on saavuttanut kolme SuperPipen kultaa, vuosilta 2012, 2013 ja 2014. Freestylehiihdon maailmancupissa Wise debytoi tammikuussa 2009 Park Cityn lumikourukilpailussa. Hän voitti lumikourun maailmancupin kausilla 2011–2012 ja 2014–2015 sekä sijoittui kolmanneksi kausilla 2010–2011 ja 2012–2013. Hän on saavuttanut maailmancupissa neljä osakilpailuvoittoa ja ollut palkintokorokkeella yhteensä kymmenen kertaa. == Lähteet == Luokka:Yhdysvaltalaiset freestylehiihtäjät Luokka:Yhdysvaltalaiset olympiavoittajat Luokka:Vuonna 1990 syntyneet Luokka:Elävät henkilöt
David Wise

David Wise on muun muassa seuraavien henkilöiden nimi: *David Wise (1955–2020), yhdysvaltalainen televisiokäsikirjoittaja *David Wise (s. 1990), yhdysvaltalainen freestylehiihtäjä Luokka:Täsmennyssivut
Toshitsugu Takamatsu

Toshitsugu Takamatsu (10. maaliskuuta 1889 – 2. huhtikuuta 1972) oli japanilainen kamppailutaitojen opettaja. Hänen tunnetuin oppilaansa on Bujinkan budō taijutsun perustaja Masaaki Hatsumi. Luokka:Japanilaiset budokat Luokka:Budō- ja bujutsuvaikuttajat Luokka:Vuonna 1889 syntyneet Luokka:Vuonna 1972 kuolleet
Srikanth Kidambi

Srikanth Nammalwar Kidambi (s. 7. helmikuuta 1993 Ravulapalem, Andhra Pradesh) on intialainen sulkapalloilija. 176 senttimetriä pitkä ja 65 kilogrammaa painava Kidambi on oikeakätinenhttp://results.glasgow2014.com/athlete/table_tennis/1014179/srikanth_kidambi.html. Hän on huhtikuussa 2015 maailmanrankingin neljäntenähttp://www.bwfbadminton.org/page.aspx?id=14955 . == Ura == Kidambi on saavuttanut nuorten Kansainyhteisön kisoista hopeaa ja pronssia vuodelta 2011 sekanelinpelistä ja nelinpelistä. Hän oli mukana myös vuoden 2014 Kansainyhteisön kisoissa Glasgow'ssa, jossa hän selviytyi puolivälieriin. Kidambi on saavuttanut urallaan neljä turnausvoittoa, vuoden 2013 Thailand Openin, vuoden 2014 China Openin sekä vuoden 2015 Swiss Openin ja India Openin. == Lähteet == Luokka:Intialaiset sulkapalloilijat Luokka:Vuonna 1993 syntyneet Luokka:Elävät henkilöt
Pyhän Kolminaisuuden luostari (Metéora)

Pyhän Kolminaisuuden luostari () on ortodoksinen luostari Metéoran luostarialueella Kreikassa. Luostari on omistettu Pyhälle kolminaisuudelle. Pyhän Kolminaisuuden luostari on perustettu erään tiedon mukaan jo vuonna 1362. Toisen tiedon mukaan se olisi rakennettu 1400-luvulla. Perustajaksi mainitaan munkki nimeltä Dometios. Luostarin pääkirkko (katholikon) on rakennettu vuonna 1475–1476 ja sen maalaukset ovat vuodelta 1741. Kirkko on malliltaan risti neliössä. Luostari sijaitsee Metéoran alueen eteläosassa lähellä Pyhän Stefanoksen luostaria. Luostari on edelleen Metéoran luostareista vaikeapääsyisimpiä. Luostariin pääsy vaati ensin laskeutumista alas kalliopylvään juurelle ja sitten 145 askelman nousua ylös luostarille. Luostarin sisäänkäynnin luona on Johannes Kastajalle omistettu kappeli. Luostarin kokoelmiin kuului aiemmin 124 käsikirjoitusta. Ne ovat vuodesta 1953 Pyhän Stefanoksen luostarissa. Luostari oli yksi tapahtumapaikoista James Bond -elokuvassa Erittäin salainen. == Lähteet == == Aiheesta muualla == Luokka:Metéora
Pyhän Nikolaoksen luostari (Metéora)

Pyhän Nikolaoksen luostari eli Anapafsáksen luostari () on ortodoksinen luostari Metéoran luostarialueella Kreikassa. Pyhän Nikolaoksen luostari on perustettu 1300-luvun loppupuolella ja se on todennäköisesti saanut nimensä alkuperäisestä perustajastaan. Toisen nimensä se on saanut sijaintipaikastaan Anapafsáksen kalliosta. Luostari kunnostettiin 1500-luvulla. Tuolloin rakennettiin myös luostarin nykyinen Pyhälle Nikolaokselle omistettu pääkirkko. Sen maalaukset on tehnyt kreetalainen Theofanis Strelitzas (tai Bathas) vuonna 1527. Luostari hylättiin 1900-luvun alussa ja kunnostettiin 1960-luvulla. Luostari sijaitsee Metéoran luostareista alimpana heti alueen länsilaidalla Kalampákasta tultassa. Sieltä on matkaa läheiseen Kastrákin kylään vain noin kilometri. Luostarin yläpuolella sijaitsee Suuren Metéoron luostari. == Lähteet == == Aiheesta muualla == Luokka:Metéora
Pyhän Stefanoksen luostari

Pyhän Stefanoksen luostari () on ortodoksinen luostari Metéoran luostarialueella Kreikassa. Se on omistettu Pyhälle Stefanokselle. Pyhän Stefanoksen luostari on perustettu nykyisellään 1300-luvun puolessa välissä. Sen perusti Antonios Kantakuzenos. Luostarin paikalla asui munkkeja kuitenkin 1100-luvun lopulla, ja siksi luostari katsotaan joskus perustetun jo tuolloin. Erään tiedon mukaan perustaja olisi ollut munkki Jeremias vuonna 1191/1192. Luostaria on laajennettu usein vuosisatojen kuluessa. Luostarin Pyhälle Stefanokselle omistettu kirkko on rakennettu 1500-luvun puolessa välissä, viimeistään vuoden 1545 tienoilla, jolloin se koristeltiin maalauksin. Luostarin pääkirkko (katholikon) on rakennettu vuonna 1798. Se edustaa athoslaista tyyliä ja on omistettu Pyhälle Kharalampokselle (Charalambokselle). Luostari sijaitsee Metéoran alueen eteläosassa aivan Kalampákan kaupungin yläpuolella. Sen lähellä sijaitsee Pyhän Kolminaisuuden luostari. Luostari on nykyisin Metéoran helppopääsyisimpiä, sillä sinne pääsee autotieltä siltaa pitkin. == Lähteet == == Aiheesta muualla == Luokka:Metéora
Rousánoksen luostari

Rousánoksen luostari (; myös Roussanon luostari) eli Pyhän Barbaran luostari (Μονή Αγίας Βαρβάρας, Moní Agías Varváras) on ortodoksinen luostari Metéoran luostarialueella Kreikassa. Se on omistettu Kristuksen kirkastumiselle. Rousánoksen luostari on perustettu nykyisellään 1500-luvulla, mutta se on saattanut olla olemassa jo 1300-luvulla. Luostarin nimi on todennäköisesti peräisin sen ensimmäisestä asukkaasta tai sen kirkon alkuperäisestä omistajasta. Luostarin pääkirkko (katholikon) on rakennettu vuonna 1545 ja koristeltu kreetalaisen koulukunnan tyyliä edustavin maalauksin vuonna 1560. Se edustaa athoslaista tyyppiä. Kirkko on omistettu koko luostarin tavoin Kristuksen kirkastumiselle, mutta se kunnioittaa myös Pyhää Barbaraa (Agía Varvára), mistä on peräisin luostarin toinen nimi. 1800-luvulla luostari taantui ja siitä tuli Varlaámin luostarin munkkien erakkomaja. Luostari on kunnostettu 1980-luvulla ja se toimii nykyisin nunnaluostarina. Luostari sijaitsee Kastrákista muille Metéoran luostareille johtavan tien varressa. Luostariin pääsee nykyään portaita ja kahta pientä siltaa pitkin. Alun perin luostariin noustiin tikkaita pitkin. Puiset sillat rakennettiin vuonna 1868 ja nykyiset kiviset sillat vuonna 1930. == Lähteet == == Aiheesta muualla == Luokka:Metéora
Suuren Metéoron luostari

Suuren Metéoron luostari eli Suuri Meteoron () eli Vapahtajan kirkastumisen luostari on ortodoksinen luostari Metéoran luostarialueella Kreikassa. Se on omistettu Kristuksen kirkastumiselle. Luostari on Meteoran luostareista suurin ja vanhin. pienoiskuva|vasen|upright=0.9|Suuren Metéoron luostari. Suuren Metéoron luostari on perustettu hieman ennen 1300-luvun puoltaväliä ja näin se oli koko alueen ensimmäinen. Sen perusti Pyhittäjä Athanasios Meteoralainen. Luostarin perustaminen toi alueelle tavan asua yhdessä kinobioottisissa luostareissa. Luostarin sijaintipaikaksi tuli niin kutsuttu Platýs Líthos (”Laakea kallio”), jonka nimeksi tuli sittemmin Metéoro. Näin koko Metéoran alue sai nimen tästä paikasta ja luostarista. Luostarin pääkirkko (katholikon) on rakennettu alun perin 1300-luvun puolessa välissä. Athanasioksen työtä jatkoi Pyhittäjä Joasaf, jota pidetään luostarin toisena perustajana. Hänen aikanaan pääkirkko rakennettiin uudelleen vuonna 1387/1388. Luostari kukoisti 1500-luvulla. Vuonna 1544–1545 igumeni Simeonin aikana rakennettiin jälleen uusi pääkirkko. Se koristeltiin maalauksin vuonna 1552. Tämän vuoksi Simeonia pidetään luostarin kolmantena perustajana. Luostariin rakennettiin Pyhien Konstantinoksen ja Helenan kappeli vuonna 1791. Luostari sijaitsee Metéoran alueen pohjoisosassa luostareista korkeimmalla. Sen lähellä sijaitsee Varlaámin luostari. Luostariin pääsy vaatii ensin laskeutumisen alas kalliopylväiden väliin ja sitten nousua ylös kallioon hakattuja askelmia pitkin. == Lähteet == == Aiheesta muualla == Luokka:Bysanttilaiset luostarit Luokka:Metéora
Varlaámin luostari

Varlaámin luostari () eli Kaikkien pyhien luostari on ortodoksinen luostari Metéoran luostarialueella Kreikassa. Varlaámin luostari on perustettu nykyisellään 1500-luvulla. Sen rakensivat veljekset Nektarios ja Theofanis Apsaras. Luostari on saanut nimensä munkki Varlaamista, joka ensimmäisenä asui sen paikalla 1300-luvulla. Siksi luostari katsotaan joskus perustetun jo 1300-luvulla. Luostarin pääkirkko on rakennettu vuonna 1541 ja koristeltu maalauksin vuosina 1548, 1566 ja 1780/1782. Kirkko edustaa athoslaista tyyppiä ja on malliltaan risti neliössä. Luostari on toiseksi suurin Metéoran luostareista. Se sijaitsee vastapäätä Suuren Metéoron luostaria. == Lähteet == == Aiheesta muualla == Luokka:Metéora
Monotony Fields

Monotony Fields on suomalaisen funeral doom metal -yhtye Shape of Despairin neljäs studioalbumi ja ensimmäinen 11 vuoteen sitten Illusion’s Playn. Albumi julkaistiin 15. kesäkuuta 2015.http://www.shapeofdespair.com/ == Kappaleet == # # # # # # # # Kaikki kappaleet säveltänyt ja sovittanut Shape of Despair. Sanoitukset Henri Koivula, paitsi "Written in My Scars" sanoitus Pasi Koskinen. == Kokoonpano == * Henri Koivula – laulu * Natalie Koskinen – laulu * Tomi Ullgrén – kitara * Jarno Salomaa – kitara, kosketinsoittimet * Sami Uusitalo – basso * Samu Ruotsalainen – rummut === Tuotanto === * Max Kostermaa – tuottaja, äänittäjä, miksaaja * Mika Jussila – masteroija * Mariusz Krystew – grafiikka * Henri Koivula – valokuvat == Arvostelut == * Angry Metal Guy: Angry Metal Guy * Imperiumi.net: 9+/10Imperiumi.net * Inferno: * Kaaoszine.fi: 9–/10Kaaoszine.fi * Soundi: Soundi == Aiheesta muualla == * * == Lähteet == Luokka:Vuoden 2015 albumit Luokka:Shape of Despairin albumit
Puistokoulu

Puistokoulu on vuonna 2013 perustettu Tampereella sijaitseva erityiskoulu, joka toimii neljässä koulurakennuksessa: Kalevanpuiston koulutalossa Kalevanharjulla, Koivikkopuiston koulutalossa Kaupissa, Saukonpuiston koulutalossa Kalevassa ja Varsapuiston koulutalossa Takahuhdissa. Koulu perustettiin elokuussa 2013 yhdistämällä hallinnollisesti Liisanpuiston ja Kalevanpuiston koulut. Liisanpuiston koulu siirtyi väistötiloihin syksyllä 2017 rakennuksessa todettujen sisäilmaongelmien vuoksi, ja samaan aikaan loppui samassa yhteydessä olleen terveysaseman toiminta. Rakennukset purettiin syksyn 2019 aikana, ja tontille rakennettavat uudet koulutilat on tarkoitus saada käyttöön vuoden 2023 alussa. Tuleva koulu muodostaa yhdessä Sammon koulun kanssa Sammon kampuksen. Purettu koulutalo oli rakennettu vuonna 1976 ja sitä oli laajennettu kahdesti vuosina 1983 ja 1997.Heidi Pesonen: Puretun tilalle uusi koulu ja päiväkoti. Aamulehti 29. lokakuuta 2019, s. A10. Alma Media. ==Lähteet== ==Aiheesta muualla== *Puistokoulun kotisivut Luokka:Suomen peruskoulut Luokka:Tampereen peruskoulut Luokka:Kaleva Luokka:Kalevanharju Luokka:Kauppi Luokka:Takahuhti
The Plague Within

The Plague Within on brittiläisen goottirockyhtye Paradise Lostin neljästoista studioalbumi, joka julkaistiin kesäkuussa 2015. Yhtye tekee paluun alkuaikojen doom metal -sävyihin, mm. Nick Holmesin laulutyyli on osittain murinaa,http://www.inferno.fi/uutiset/voimme-vahvistaa-tulevalla-paradise- lost-levylla-aristaan/ ja kappaleet sisältävät death metal -vivahteita.http://www.paradiselost.co.uk/ Albumi nousi Suomen virallisen listan sijalle 4. == Kappaleet == == Kokoonpano == * Nick Holmes – laulu * Greg Mackintosh – kitarat * Aaron Aedy – kitarat * Steve Edmondson – basso * Adrian Erlandsson – rummut == Arvostelut == * About.com: About.com * Inferno: Inferno * Imperiumi.net: Imperiumi.net * Kaaoszine.fi: Kaaoszine.fi * Keskisuomalainen:Paradise Lost: The Plague Within Viitattu 23.11.2022. * Metal Storm: Metal Storm * Metalliluola.fi: Metalliluola * Soundi: Soundi * Sputnikmusic: Sputnikmusic == Lähteet== == Aiheesta muualla == * * Luokka:Vuoden 2015 albumit Luokka:Paradise Lostin albumit